# Cheese Οδηγός

## Εισαγωγή

Το Cheese είναι εφαρμογή λήψης βίντεο και φωτογραφιών με εξεζητημένα εφέ για το `περιβάλλον GNOME`.

## Χρήση

Η κύρια οθόνη του Cheese μοιάζει με το παρακάτω στιγμιότυπο οθόνης.

### Στιγμιότυπο του Cheese

Εξ'ορισμού το Cheese βρίσκεται σε λειτουργία φωτογραφίας, και χρειάζεται να αλλαχθεί σε λειτουργία βίντεο αν το επιθυμεί ο χρήστης.

### Εφέ

Για να εφαρμόσετε εφέ στην είσοδο της δικτυακής κάμεράς σας, κάντε κλικ στο κουμπί Εφέ. Όταν εμφανιστεί το παράθυρο με τα εφέ, θα δείτε ένα παράθυρο όμοιο με αυτό της παρακάτω εικόνας

#### Στιγμιότυπο εφέ του Cheese

Έχετε τη δυνατότητα να επιλέξετε πολλαπλά εφέ για να εφαρμόσετε στη φωτογραφία σας. Για να εφαρμόσετε ένα εφέ, απλά κάντε κλικ στο εφέ που θέλετε. Το κουμπί θα εμφανιστεί , και το κουμπί θα αλλάξει σε μπλε απόχρωση. Επιλέγοντας πολλαπλά εφέ θα εφαρμοστούν όλα στην εικόνα σας (για παράδειγμα, αν εφαρμόσετε τα Hulk και Οριζόντια αναστροφή, η είσοδος της δικτυακής κάμερας θα μεταβληθεί έχοντας πράσινη απόχρωση και γυρνώντας ανάποδα. Για να απενεργοποιήσετε όλα τα εφέ, απλά κάντε κλικ στο κουμπί Κανένα εφέ

### Λειτουργία Φωτογραφίας

Η λειτουργία φωτογραφίας είναι η εξ'ορισμού λειτουργία στην οποία βρίσκεται το Cheese όταν ανοίγει. Όταν δεν βρίσκεστε σε λειτουργία φωτογραφίας, κάντε κλικ στο κουμπί Φωτογραφία, πιέστεAlt P ή Μενού: Cheese Φωτογραφία για να αλλάξετε σε λειτουργία φωτογραφίας. Σε λειτουργία φωτογραφίας το πρόγραμμα θα παίρνει μία φωτογραφία κάθε φορά που πατιέται το πλήκτρο Λήψη φωτογραφίας ή το Spacebar, και θα τη αποθηκεύει στο δίσκο.

### Λειτουργία Βίντεο

Η λειτουργία βίντεο είναι αυτή η οποία σας επιτρέπει να τραβάτε μικρά βίντεο χρησιμοποιώντας τη δικτυακή κάμερα. Όταν δε βρίσκεστε σε λειτουργία βίντεο, κάντε κλικ στο κουμπί Βίντεο ή πιέστε Alt V ή Μενού: Cheese Βίντεο για να αλλάξετε σε λειτουργία βίντεο. Σε λειτουργία βίντεο το πρόγραμμα θα ξεκινάει την εγγραφή βίντεο κάθε φορά που πατιέται το πλήκτρο Έναρξη εγγραφής ή το Spacebar. Η εγγραφή θα σταματήσει και το βίντεο θα αποθηκευτεί στο δίσκο όταν πατηθεί το πλήκτρο Διακοπή εγγραφής ή το Spacebar.

Η λειτουργία βίντεο μοιάζει με το στιγμιότυπο οθόνης της λειτουργίας φωτογραφίας, με μόνη διαφορά το όνομα του κουμπιού Λήψη φωτογραφίας το οποίο θα είναι είτε Έναρξη εγγραφής ή Διακοπή εγγραφής, και το κουμπί Βίντεο θα έχει γκρι απόχρωση (δηλαδή ανενεργό), ενώ το κουμπί Φωτογραφία όχι.

Μπορείτε να χρησιμοποιήσετε και την λειτουργία φωτογραφίας και την λειτουργία βίντεο σε πλήρη οθόνη. Για να το κάνετε αυτό, απλά κάντε κλικ στο Cheese Πλήρης οθόνη για να μπείτε σε λειτουργία πλήρους οθόνης, ή πιέστε το F11. Για να βγείτε από την λειτουργία πλήρους οθόνης, πιέστε Esc ή F11.

## Δουλεύοντας με φωτογραφίες και βίντεο

### Λήψη φωτογραφίας

Για να τραβήξετε φωτογραφία στο Cheese, σιγουρευτείτε πως βρίσκεστε σε λειτουργία φωτογραφίας.

Για να τραβήξετε μια φωτογραφία, εφαρμόστε τα εφέ που επιθυμείτε κάνοντας κλικ στο κουμπί Εφέ, κάντε κλικ στα επιθυμητά εφέ όπως περιγράφεται σε προηγούμενη ενότητα και πατήστε το πλήκτρο Πίσω. Τα εφέ που επιλέξατε θα πρέπει τώρα να εφαρμόζονται στην είσοδο της δικτυακής κάμερας.

Για να τραβήξετε τη φωτογραφία, πατήστε το κουμπί Λήψη φωτογραφίας ή πιέστε το spacebar. Θα δείτε το Cheese να μετράει αντίστροφα από το 3 ή να τραβάει άμεσα την φωτογραφία, εξαρτάται από τις ρυθμίσεις σας. Μόλις η φωτογραφία τραβηχθεί, ολόκληρη η οθόνη σας θα αστράψει, και η φωτογραφία που μόλις τραβήχτηκε θα εμφανιστεί στη ροή φωτογραφιών στο κάτω μέρος του παραθύρου του προγράμματος.

### Λήψη βίντεο

Για να τραβήξετε βίντεο στο Cheese, βεβαιωθείτε πως το κουμπί Βίντεο έχει πατηθεί.

Για να ξεκινήσετε την εγγραφή βίντεο, πατήστε το κουμπί Έναρξη εγγραφής ή πατήστε το spacebar. Η διάρκεια εγγραφής του βίντεο θα εμφανιστεί στην κάτω δεξιά γωνία.

Αν το βίντεο μοιάζει να είναι σπασμωδικό ή έχει χαμηλή δειγματοληψία (ενημερώνοντας την εικόνα ανά λίγα δευτερόλεπτα), δεν σημαίνει ότι η εγγραφή είναι κι αυτή χαμηλής ποιότητας. Σε πολλές περιπτώσεις, το αρχείο με την εγγραφή θα έχει καλύτερη δειγματοληψία.

## Κοινή Χρήση Φωτογραφιών και Βίντεο

### Προβολή φωτογραφίας ή βίντεο

Για να προβάλλετε ένα βίντεο ή μία φωτογραφία που τραβήξατε, εντοπίστε το στη ροή φωτογραφιών και κάντε διπλό κλικ πάνω του. Εναλλακτικά, μπορείτε να κάνετε δεξί κλικ πάνω του και να επιλέξετε Άνοιγμα. Με αυτόν τον τρόπο θα ανοιχτεί το αρχείο με την προεπιλεγμένη εφαρμογή για αρχεία του συγκεκριμένου τύπου.

### Αποθήκευση φωτογραφιών και βίντεο σε εναλλακτική τοποθεσία

Για να αποθηκεύσετε μια φωτογραφία σε εναλλακτική τοποθεσία στον σκληρό σας δίσκο όπου να μπορείτε εύκολα να την βρείτε, εντοπίστε την φωτογραφία ή το βίντεο που θέλετε να αποθηκεύσετε στη ροή φωτογραφιών, κάντε δεξί κλικ πάνω της και επιλέξτε Αποθήκευση ως από το αναδυόμενο μενού. Αυτό θα εμφανίσει τον συνήθη διάλογο Αποθήκευση αρχείου που θα σας επιτρέψει να μετονομάσετε την φωτογραφία αν επιθυμείτε και να την αποθηκεύσετε σε όποια τοποθεσία επιθυμείτε.

### Διαγραφή φωτογραφίας

Για να διαγράψετε μία φωτογραφία από τη ροή φωτογραφιών, εντοπίστε τη φωτογραφία που θέλετε να διαγράψετε στη ροή φωτογραφιών, κάντε ένα αριστερό κλικ πάνω της και πατήστε το πλήκτρο delete στο πληκτρολόγιο. Εναλλακτικά, μπορείτε να κάνετε δεξί κλικ πάνω της και να επιλέξετε Διαγραφή.

Θα ειδοποιηθείτε για το αν επιθυμείτε να τη διαγράψετε από τη ροή φωτογραφιών. Για να επιβεβαιώσετε, πατήστε το κουμπί Μετακίνηση στα Απορρίμματα.

Αυτό, θα μετακινήσει την εικόνα στα "Απορρίμματα", καθώς επίσης θα την αφαιρέσει και από τη ροή φωτογραφιών. Δε θα διαγραφεί η φωτογραφία από τον υπολογιστή σας. Για να την αφαιρέσετε από τα απορρίμματα, θα πρέπει να αδειάσετε τα απορρίμματα σας.

### Αποστολή φωτογραφίας με ηλεκτρονικό ταχυδρομείο

Οι φωτογραφίες μπορούν απευθείας να ταχυδρομηθούν από το Cheese. Θα πρέπει να έχετε τον προεπιλεγμένο πελάτη ταχυδρομείου ρυθμισμένο με ένα λογαριασμό ηλεκτρονικού ταχυδρομείου, διαφορετικά θα χρειαστεί να ρυθμίσετε έναν. Για να ταχυδρομήσετε ηλεκτρονικά μία φωτογραφία, εντοπίστε τη φωτογραφία που θέλετε να στείλετε στη ροή φωτογραφιών, κάντε δεξί κλικ πάνω της και επιλέξτε Αποστολή με ηλεκτρονικό ταχυδρομείο.

Αυτό θα ανοίξει τον προεπιλεγμένο πελάτη ταχυδρομείου (για παράδειγμα, Evolution) και ένα νέο μήνυμα ηλεκτρονικού ταχυδρομείου με τη φωτογραφία συνημμένη.

### Καθορισμός ως Φωτογραφία Λογαριασμού

Για να καθορίσετε μία φωτογραφία ως φωτογραφία του λογαριασμού σας (η οποία μπορεί να προβληθεί από το Σύστημα Προτιμήσεις Προσωπικά, και η οποία επίσης θα εμφανίζεται στο παράθυρο εισόδου αν αυτό είναι ρυθμισμένο να εμφανίζει λίστα με τα ονόματα χρηστών και τις φωτογραφίες τους), εντοπίστε τη φωτογραφία που θέλετε να καθορίσετε στο Cheese, κάντε δεξί κλικ πάνω της και επιλέξτε Καθορισμός ως φωτογραφία λογαριασμού.

### Εξαγωγή φωτογραφίας στο F-Spot

Για να εξάγετε μία φωτογραφία στο F-Spot, εντοπίστε τη φωτογραφία που θέλετε να εξάγετε στη ροή φωτογραφιών, κάντε δεξί κλικ πάνω της και επιλέξτε Εξαγωγή στο F-Spot. Στη συνέχεια θα ερωτηθείτε από το F-Spot αν επιθυμείτε να γίνει εισαγωγή των φωτογραφιών που του στάλθηκαν.

Ανάλογα με την έκδοση του Cheese που χρησιμοποιείτε, το F-Spot μπορεί να σας ρωτήσει αν επιθυμείτε να εισάγει ολόκληρη τη ροή φωτογραφιών.

## Συχνές Ερωτήσεις

### Το βίντεο είναι νωθρό/έχει αργή απόκριση. Τι μπορώ να κάνω;

Μπορεί να έχετε ορίσει το "`ximagesink`" (X Window System (No Xv)) ως έξοδο για βίντεο (video-output). Αυτό σημαίνει, ότι η κεντρική μονάδα επεξεργασίας κάνει όλη τη δουλειά. Αλλάξτε το σε "`xvimagesink`" (X Window System (X11/XShm/Xv)) έτσι ώστε να αφήσετε την κάρτα γραφικών να κάνει την επεξεργασία.

Για να αλλάξετε τις ρυθμίσεις, εκτελέστε `gstreamer-properties`, κάντε κλικ στην καρτέλα Βίντεο και αλλάξτε τις κατάλληλες ρυθμίσεις.

### Έχω Mac με iSight και κάρτα γραφικών ATI, και τα χρώματα είναι αφύσικα.

Αυτό είναι ένα πρόβλημα με την κάρτα γραφικών ATI, ωστόσο υπάρχει τρόπος επίλυσης. Αλλάξτε την έξοδο βίντεο (video-output) σε προσαρμοσμένο και εισάγετε τα παρακάτω: "`ffmpegcolorspace ! video/x-raw-yuv,format=(fourcc)YV12 ! ffmpegcolorspace ! xvimagesink`".

Για να αλλάξετε τις ρυθμίσεις, εκτελέστε `gstreamer-properties`, κάντε κλικ στην καρτέλα Βίντεο και επιλέξτε προσαρμοσμένο από το αναδιπλούμενο προς τα κάτω μενού επιλογών.

### Η δικτυακή κάμερά μου λειτουργεί με το gstreamer, αλλά δεν δουλεύει με το Cheese. Τι συμβαίνει;

Χρησιμοποιώντας το `gstreamer-properties` όπως αναφέρεται στην παραπάνω ερώτηση, προσπαθήστε να αλλάξετε από xvimagesink σε ximagesink ή το αντίστροφο. Αν αυτό δε δουλέψει εκτελέστε `cheese --verbose` στη γραμμή εντολών και αντιγράψτε την καταγραφή σε μία αναφορά σφάλματος στον μας. bug tracker

### Η δικτυακή κάμερά μου δουλεύει με άλλα προγράμματα όπως τα Ekiga, Camorama, αλλά όχι με το Cheese. Τι συμβαίνει;

Ελέγξτε αν η δικτυακή κάμερά σας δουλεύει όταν τη δοκιμάζετε στο `gstreamer-properties`. Αν δουλεύει εκεί, αλλά όχι στο Cheese, παρακαλούμε στείλτε μία αναφορά σφάλματος στον bug tracker μας.

### Που αποθηκεύει το Cheese τις φωτογραφίες μου;

Οι φωτογραφίες σας αποθηκεύονται στο ~/.gnome2/cheese/media. Μπορείτε επίσης να τις σώζετε σε διαφορετικές τοποθεσίες μέσα από το Cheese. Παρακαλούμε κοιτάξτε το θέμα saving για περισσότερες πληροφορίες.

### Η Quickcam Express που έχω δε δουλεύει με το Cheese...

ή το gstreamer, και βλέπω σφάλματα όπως "Not enough buffers. We got 1, we want at least 2" in the Cheese output. With driver "qc-usb".

Δοκιμάστε να εκτελέσετε `qcset /dev/video0 compat=dblbuf` για να ενεργοποιηθεί η λειτουργία συμβατότητας με διπλή ενδιάμεση μνήμη (double buffer compatibility mode), στη συνέχεια επανεκκινήστε το Cheese.

### Μήνυμα λάθους "Δεν βρέθηκε κάμερα"

"Όταν εκκινώ το Cheese, λαμβάνω το μήνυμα 'Δεν βρέθηκε κάμερα' αλλά έχω την διαδικτυακή μου κάμερα συνδεδεμένη στον υπολογιστή μου". Υπάρχουν πολλές περιπτώσεις που μπορεί να συμβεί αυτό, και το ακριβές πρόβλημα που το προκαλεί χρειάζεται να εξακριβωθεί. Αν είναι δυνατόν, δοκιμάστε καθένα από τα παρακάτω για να προσπαθήσετε και να κάνετε την διαδικτυακή σας κάμερα να λειτουργήσει. 1. Συνδέστε την κάμερα σε έναν άλλο υπολογιστή. Αν δουλεύει εκεί, τότε είναι κάποιο πρόβλημα με την σύνδεση στον υπολογιστή σας, ή το λειτουργικό σύστημα αν ήταν διαφορετικό στον άλλον υπολογιστή. Ελέγξτε τις θύρες στον υπολογιστή σας (δοκιμάστε μια διαφορετική) και συμβουλευθείτε το προσωπικό υποστήριξης για το συγκεκριμένο λειτουργικό σύστημά σας. 2. Δείτε αν η κάμερά σας ανιχνεύεται από τον υπολογιστή σας, στο Linux, ανοίξτε το τερματικό ή κονσόλα και πληκτρολογήστε "dmesg" πριν συνδέσετε την κάμερα. Σημειώστε τις πιο πρόσφατες καταχωρήσεις, και μετά συνδέστε την κάμερά σας. Πληκτρολογήστε "dmesg" ξανά και δείτε αν οι πιο πρόσφατες καταχωρήσεις διαφέρουν. Αν το μήνυμα αναφέρει μια συσκευή USB να ανιχνεύεται, και η κάμερά σας είναι η μόνη συσκευή USB που έχει αλλάξει, τότε ο υπολογιστής ανιχνεύει την κάμερά σας τέλεια. Αν όχι, τότε ελέγξτε να δείτε αν η κάμερα λειτουργεί σε έναν άλλον υπολογιστή. Αυτό μπορεί να δουλέψει μόνο με διαδικτυακές κάμερες USB. 3. Αφού το Cheese χρησιμοποιεί το gstreamer, είναι πολύ πιθανόν επειδή το gstreamer δεν ανιχνεύει την κάμερα (ή το gstreamer έχει κατεστραφεί). Παρακαλούμε επικοινωνήστε με το προσωπικό υποστήριξης για το συγκεκριμένο λειτουργικό σύστημά σας που χρησιμοποιείτε, με όσες περισσότερες πληροφορίες γίνεται. Για το Ubuntu, παρακαλούμε χρησιμοποιήστε το Ubuntu-gr Forum.

### Ποιες κάμερες υποστηρίζονται

Το Cheese χρησιμοποιεί το gsteamer για τη σύλληψη βίντεο. Κατά συνέπεια υποστηρίζει οποιαδήποτε κάμερα λειτουργεί με GStreamer. Δηλαδή οποιαδήποτε κάμερα υποστηρίζει video4linux ή video4linux2.

## Περί

Το Cheese γράφτηκε αρχικά από τον daniel g. siegel dgsiegel@gmail.com ως έργο του Google Summer of Code. Στη συνέχεια ο Jaap A. Haitsma jaap@haitsma.org και άλλοι συνέβαλαν με τον daniel στη βελτίωσή του. Για να μάθετε περισσότερα για το Cheese, παρακαλούμε επισκεφθείτε την ιστοσελίδα του Cheese.

Για την αναφορά σφαλμάτων ή την υποβολή προτάσεων σχετικών με την εφαρμογή μπορείτε να απευθυνθείτε στον bug tracker.

Το πρόγραμμα αυτό διανέμεται υπό τους όρους της GNU General Public license όπως αυτή δημοσιεύεται από το Free Software Foundation, είτε της έκδοσης 2 του License, ή (κατά τη γνώμη σας) οποιασδήποτε μεταγενέστερης έκδοσης. Αντίγραφο αυτής της άδειας μπορείτε να βρείτε στο GNU site, ή στο αρχείο COPYING που περιλαμβάνεται στον πηγαίο κώδικα του προγράμματος.